sukhrobnurali/uzbek-legal-corpus huggingface dataset:
V.I.LENIN NOMIDAGI TOSHDu HUZURIDAGI SHARQSHUNOSLIK INSTITUTINI TOSHKENT DAVLAT SHARQSHUNOSLIK INSTITUTIGA AYLANTIRISH HAQIDA
(resolution, 2025-12-16)

Malakali sharqshunos kadrlarni tayyorlashni yanada takomillashtirish, Sharq xalqlari tarixi va madaniyati sohasidagi ilmiy tadqiqotlarni kengaytirish va chuqurlashtirish, shuningdek, Oʻzbekiston SSJning xorijiy mamlakatlar bilan xalqaro munosabatlarini rivojlantirish maqsadida Vazirlar Mahkamasi qaror qiladi: 1. OʻzSSJ Oliy va oʻrta maxsus taʼlim vazirligining V.I.Lenin nomidagi Toshkent davlat dorilfununi huzuridagi sharqshunoslik institutini OʻzSSJ Oliy va oʻrta maxsus taʼlim vazirligining Toshkent davlat sharqshunoslik institutiga aylantirish toʻgʻrisidagi taklifi qabul qilinsin. 2. Oʻzbekiston SSJ Prezidenti huzuridagi Vazirlar Mahkamasining 1991-yil 22-yanvardagi 17-son qarorining 1-bandi oʻz kuchini yoʻqotgan deb hisoblansin.
XALQ DEPUTATLARI FARGʻONA VILOYAT KENGAShI RAYoSATINING OʻZBEKISTON NOHIYASI TARKIBIDA FURQAT HUDUDIY IJROIYA QOʻMITASINI TAShKIL ETISh TOʻGʻRISIDAGI ILTIMOSNOMASI HAQIDA
(resolution, 2021-02-22)

Vazirlar Mahkamasi qaror qiladi: 1. Xalq deputatlari Fargʻona viloyat Kengashi Rayosatining xalq deputatlari Oʻzbekiston nohiyasi Kengashi tarkibida Furqat hududiy ijroiya qoʻmitasini tashkil etish toʻgʻrisidagi taklifi maʼqullansin. Kirov nohiyasidagi “Oktyabr 40 yilligi”, Partiya XX syezdi nomidagi va Shunqor qishloqlari belgilangan tartibda uning ixtiyoriga berilsin. 2. Tashkil etilgan yangi boshqaruv organlarini saqlash xarajatlari mahalliy budjet hisobidan ajratilsin.
KOMSOMOL 30 YILLIGI NOMIDAGI ANDIJON DAVLAT PEDAGOGIKA INSTITUTINI ZAHIRIDDIN MUHAMMAD BOBUR NOMIDAGI ANDIJON DAVLAT PEDAGOGIKA INSTITUTI DEB QAYTADAN NOMLASH HAQIDA
(resolution, 1991-07-02)

Vazirlar Mahkamasi qaror qiladi: Andijon shahrida tugʻilgan shoir, mutafakkir, davlat arbobi Zahiriddin Muhammad Boburning xotirasini abadiylashtirish maqsadida OʻzSSJ Xalq taʼlimi vazirligi va Andijon viloyat ijroiya qoʻmitasining Komsomol 30 yilligi nomidagi Andijon davlat pedagogika institutini Zahiriddin Muhammad Bobur nomidagi Andijon davlat pedagogika instituti deb qaytadan nomlash toʻgʻrisidagi taklifi qabul qilinsin.
TOShKENT DAVLAT TEXNIKA DORILFUNUNIGA ABU RAYHON BERUNIY NOMINI BERISh TOʻGʻRISIDA
(resolution, 2017-07-03)

Vazirlar Mahkamasi qaror qiladi: Toshkent davlat texnika dorilfununi talabalari jamoasining, professor-oʻqituvchilari tarkibining hamda Oʻzbekiston SSJ Oliy va oʻrta maxsus taʼlim vazirligining mazkur oʻquv yurtiga Abu Rayhon Beruniy nomini berish toʻgʻrisidagi takliflari qabul qilinsin va bundan keyin u “Abu Rayhon Beruniy nomidagi Toshkent davlat texnika dorilfununi” deb atalsin.
OʻZBEKISTON SSJ FANLAR AKADEMIYASINING ASTRONOMIYA INSTITUTIGA ULUGʻBEK NOMINI BERISH TOʻGʻRISIDA
(resolution, 1991-06-26)

Buyuk olim, mutafakkir va davlat arbobi Ulugʻbekning 1994-yilda boʻladigan 600 yillik yubileyi munosabati bilan, jumhuriyat ilmiy jamoatchiligining istaklarini hisobga olib, Vazirlar Mahkamasi qaror qiladi: OʻzSSJ Fanlar akademiyasining Mehnat Qizil Bayroq ordenli Astronomiya institutiga Ulugʻbek nomi berilsin.
DINIY BAYRAM “QURBON HAYIT”NI DAM OLISh KUNI DEB EʼLON QILISh HAQIDA
(decree, 1991-06-20)

Musulmonlarning koʻplab istak va xohishlarini qondirish va Oʻrta Osiyo musulmonlari diniy boshqarmasining murojaatini eʼtiborga olib hamda fuqarolar hamjihatligi va mehr-oqibatini yuksaltirish maqsadida “Qurbon hayit” (“Iyd al-adha”)ni bu yil 22-iyun kuni va keyingi yillarda esa “Qurbon hayit”ning birinchi kuni dam olish kuni deb tayinlansin.
TOSHKENT DAVLAT IQTISODIYOT DORILFUNUNI MASALALARI TOʻGʻRISIDA
(resolution, 2025-12-16)

Oʻzbekiston SSJ Prezidentining “Xalqlar doʻstligi ordenli Toshkent xalq xoʻjaligi institutini Toshkent davlat iqtisodiyot dorilfununiga aylantirish toʻgʻrisida” 1991-yil 6-iyundagi Farmoniga muvofiq Vazirlar Mahkamasi qaror qiladi: 1. OʻzSSJ Oliy va oʻrta maxsus taʼlim vazirligi bir oy ichida Toshkent davlat iqtisodiyot dorilfununi toʻgʻrisidagi Nizomni, uning tuzilishini, yagona oʻquv rejasini va mutaxassisliklar roʻyxatini ishlab chiqsin va tasdiqlasin. 2. Toshkent shahar ijroiya qoʻmitasi OʻzSSJ Oliy va oʻrta maxsus taʼlim vazirligi bilan birgalikda Toshkent davlat iqtisodiyot dorilfununining oʻquv korpusini, yotoqxonalarini va ijtimoiy, madaniy-maishiy obyektlarini qurish uchun yer uchastkasi ajratish haqidagi masalani hal qilsin.
OʻZBEKISTON QIShLOQ XOʻJALIK FANLARI AKADEMIYASINI TAShKIL ETISh HAQIDA
(decree, 1997-01-06)

Ilmiy kuchlarni jamlash va muvofiqlashtirishni taʼminlash, dehqonchilik-sanoat majmuining ilmiy-texnikaviy imkoniyatlari samaradorligini oshirish, kadrlar tayyorlash tizimini yaxshilash maqsadida: 1. 1991-yilning 1-iyuldan V.I.Lenin nomidagi Butunittifoq qishloq xoʻjalik akademiyasi Oʻrta Osiyo boʻlimi hamda respublikada joylashgan dehqonchilik yoʻnalishidagi ilmiy-tadqiqot muassasalari negizida Oʻzbekiston qishloq xoʻjalik fanlari akademiyasi tashkil etilsin. 2. Oʻzbekiston SSR Prezidenti huzuridagi Vazirlar Mahkamasi (oʻrtoq I.H.Joʻrabekov) mazkur Farmonni bajarishga oid tashkiliy tadbirlarni koʻzda tutuvchi tegishli qarorni tayyorlasin.
XALQLAR DOʻSTLIGI ORDENLI TOSHKENT XALQ XOʻJALIGI ILMGOHINI TOSHKENT DAVLAT IQTISODIYOT DORILFUNUNIGA AYLANTIRISH TOʻGʻRISIDA
(decree, 2025-11-26)

Iqtisodiyot fanini yanada rivojlantirish, oliy iqtisodiy taʼlim darajasini oshirish va respublika xalq xoʻjaligini mutaxassis kadrlar bilan taʼminlashni yaxshilash maqsadida: 1. Xalqlar doʻstligi ordenli Toshkent xalq xoʻjaligi ilmgohi Toshkent davlat iqtisodiyot dorilfununiga aylantirilsin. 2. Oʻzbekiston SSR Prezidenti huzuridagi Vazirlar Mahkamasi (oʻrtoq E.S.Samandarov) mazkur Farmonni roʻyobga chiqarishga doir tashkiliy tadbirlarni koʻzda tutuvchi tegishli qarorni tayyorlasin.
TOSHKENT MOLIYA INSTITUTINI TASHKIL ETISH TOʻGʻRISIDA
(resolution, 2025-12-16)

Oʻzbekiston SSJ Prezidentining “Toshkent moliya institutini tashkil etish toʻgʻrisida” 1991-yil 13-maydagi Farmoniga muvofiq Vazirlar Mahkamasi qaror qiladi: 1. Toshkent xalq xoʻjaligi institutining moliya fakulteti talabalari hozirgi vaqtda oʻqiyotgan Toshkent shahar, Uritskiy koʻchasidagi bino moliya institutiga birkitilsin; OʻzSSJ Iqtisodiyot qoʻmitasi Toshkent xalq xoʻjaligi institutining reja-iqtisodiyot fakulteti foydalanayotgan binoni vaqtinchalik foydalanish uchun olib bersin. 2. Oʻzbekiston davlat banki SSJI davlat banki bilan SSJI davlat bankining Toshkent hisob-kredit texnikumini OʻzSSJ Oliy va oʻrta maxsus taʼlim vazirligiga berish masalasini hal qilsin. SSJI davlat bankining Toshkent hisob-kredit texnikumining 1991-yilgi qabul rejasi va sirtqi boʻlimida oʻqiyotganlar belgilangan tartibda SSJI davlat bankining Margʻilon hisob-kredit texnikumiga oʻtkazilsin. 1991-yilning 1-avgustigacha texnikum binosi yangi tashkil etilgan institut uchun toʻliq boʻshatib berilsin. 3. Oʻzbekiston SSJ Moliya vazirligi Butunittifoq moliya va bank xodimlari malakasini oshirish tarmoqlararo institutining Oʻrta Osiyo boʻlimini Toshkent moliya institutiga berish masalasini belgilangan tartibda hal qilsin. Shu boʻlimning negizida Toshkent hisob-kredit texnikumi 2-kursi oʻquvchilariga (185 kishi) tahsil olishni tugallashga, tugatilgan texnikumning zarur miqdordagi oʻqituvchilarini shu maqsadda jalb etishga ruxsat berilsin. 4. OʻzSSJ Oliy va oʻrta maxsus taʼlim vazirligi bir oy muddat ichida Toshkent moliya institutining tuzilishini, Ustavini ishlab chiqsin va tasdiqlasin, uni kerakli professor-oʻqituvchi kadrlar bilan toʻldirsin, yillik rejalarda uning oʻquv-moddiy negizini rivojlantirishni nazarda tutsin. 5. OʻzSSJ Moliya vazirligi 1991-yilda Toshkent moliya institutini taʼminlash uchun OʻzSSJ Oliy va oʻrta maxsus taʼlim vazirligiga qoʻshimcha mablagʻlar ajratsin. 6. Moliya instituti uchun yangi oʻquv kompleksini qurish maqsadida: — Toshkent shahar ijroiya qoʻmitasi shu yilning 1-iyuligacha yer uchastkasi ajratsin; — OʻzSSJ Iqtisodiyot qoʻmitasi, OʻzSSJ Oliy va oʻrta maxsus taʼlim vazirligi, “Toshkentboshqurilish” ishlarni 1991-yilda boshlab, kompleksni loyihalashtirish va qurishni amalga oshirsinlar.
RESPUBLIKA QIShLOQ AHOLISINI OVQAT UChUN DON (BUGʻDOY) BILAN TAʼMINLAShGA DOIR QOʻShIMChA ChORALAR TOʻGʻRISIDA
(decree, 2020-09-28)

Respublika qishloq aholisini ovqat uchun don (bugʻdoy) bilan taʼminlashni yanada yaxshilash va shaxsiy yordamchi xoʻjaliklarda gʻalla yetishtirishni koʻpaytirishni ragʻbatlantirish maqsadida: 1. Respublika jamoa xoʻjaliklari va davlat xoʻjaliklariga 1991-yilda yetishtirilgan don (bugʻdoy) hosilining ortiqchasini gʻalla oʻrimi uchun natura holida toʻlovga qoʻshimcha ravishda har bir qishloq oilasiga, jumladan, pensionyerlar, vrachlar, oʻqituvchilar va aholining boshqa toifalari oilalariga kamida 100 kilogramm don (bugʻdoy) sotishga ruxsat etilsin. 2. Oʻzbekiston SSR Prezidenti huzuridagi Vazirlar Mahkamasi ushbu Farmonni amalga oshirishga doir qarorni qabul qilsin, unda: — shaxsiy yondamchi xoʻjaliklarda gʻalla yetishtirishni koʻpaytirishni ragʻbatlantirish choralari tizmasi; — ortiqcha don(bugʻdoy) ni viloyatlar oʻrtasida qayta taqsimlash; — Qoraqalpogʻiston MSSR Vazirlar Kengashiga va viloyat ijroiya qoʻmitalariga ortiqcha don (bugʻdoy)ni rayonlar oʻrtasida taqsimlash huquqini berish koʻzda tutilsin.
OʻZGALAR PARVARIShIGA MUHTOJ YoLGʻIZ PENSIONERLARNI IJTIMOIY HIMOYALASh YuZASIDAN QOʻShIMChA TADBIRLAR TOʻGʻRISIDA
(decree, 2020-09-28)

1. Oʻzgalar parvarishiga muhtoj yolgʻiz pensionyerlarning turmush darajasi pastligini hisobga olib, insonparvarlik, mehr-muruvvat tuygʻusidan kelib chiqib va shu toifadagi pensionyerlar ijtimoiy jihatdan himoyalanishini taʼminlash maqsadida ularga quyidagi imtiyozlar berilsin: — umumiy foydalanishdagi shahar yoʻlovchi tashish transportida (taksidan tashqari) va qishloq joylarda oʻzlari yashaydigan maʼmuriy rayon hududida umumiy foydalanishdagi avtotransportda bepul yurish huquqi berilsin; — shifokorlar retsepti bilan beriladigan dorilar uchun haq toʻlashdan ozod qilinsin; — belgilangan miqdordagi eng zarur mollar bepul berilsin. 2. Oʻzgalar parvarishiga muhtoj yolgʻiz pensionyerlar pensiya guvohnomasining Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi boʻlimlari beradigan maxsus qoʻshimcha varaqasi birinchi bandda koʻrsatilgan imtiyozlardan foydalanish huquqini beruvchi hujjat deb belgilansin. 3. Oʻzbekiston SSR Ijtimoiy taʼminot vazirligi, Oʻzbekiston SSR Uy-joy kommunal xoʻjaligi vazirligi, Oʻzbekiston SSR Avtomobil transporti vazirligi, Oʻzbekiston SSR Savdo vazirligi, Oʻzbekbirlashuv, Oʻzbekiston SSR Sogʻliqni saqlash vazirligi va boshqa manfaatdor idoralar bilan birgalikda 1-bandda koʻrsatilgan imtiyozlarni berish toʻgʻrisida nizom tayyorlasin. 4. Oʻzbekiston SSR Prezidenti huzuridagi Vazirlar Mahkamasining mazkur Farmonni amalga oshirish yuzasidan qaror qabul qilsin. 5. Oʻzbekiston SSR vazirliklari va idoralari, sovet va xoʻjalik idoralari joylardagi yolgʻiz pensionyerlarga har tomonlama yordam koʻrsatish ishini kuchaytirsinlar, jamoat tashkilotlarining, korxonalarning, muassasalarning va fuqarolarning muhtoj pensionyerlarga yordam berish borasidagi xayriya faoliyati qoʻllab-quvvatlansin va rivojlantirilsin. 6. Mazkur Farmon 1991-yil 1-iyuldan boshlab kuchga kiritilsin.
Toshkent davlat texnika dorilfununini, Toshkent kimyo-texnologiya va Toshkent meʼmorchilik-qurilish institutlarini tashkil etish toʻgʻrisida
(resolution, 1991-05-13)

Oʻzbekiston SSJ Prezidentining “Toshkent davlat texnika dorilfununini, Toshkent kimyo-texnologiya va Toshkent meʼmorchilik-qurilish institutlarini tashkil etish toʻgʻrisida” 1991-yil 6-maydagi Farmoniga muvofiq Vazirlar Mahkamasi qaror qiladi: 1. OʻzSSJ Oliy va oʻrta maxsus taʼlim vazirligi 1991-yil 1-iyungacha: Beruniy nomidagi Toshkent politexnika institutining meʼmorchilik, sanoat-fuqaro qurilishi va muhandislik-qurilish fakultetlari negizida Toshkent meʼmorchilik-qurilish institutini; Beruniy nomidagi Toshkent politexnika institutining kimyo-texnologiya, muhandislik-texnologiya fakultetlari hamda neft va gaz fakultetining kimyo mutaxassisliklari negizida Toshkent kimyo-texnologiya institutini; Toshkent mashinasozlik instituti va Beruniy nomidagi Toshkent politexnika institutining qolgan fakultetlari negizida Toshkent davlat dorilfununini tashkil etish boʻyicha zarur chora-tadbirlarni koʻrsin. Yangidan tashkil etilgan oliy oʻquv yurtlarining tuzilishi, mutaxassisliklari roʻyxati, joylashtirish rejalari va ustavlari ishlab chiqilsin va tasdiqlansin. Joylardagi mavjud filiallar va fakultetlar belgilangan tartibda ushbu oʻquv yurtlari ixtiyoriga berilsin. 2. OʻzSSJ Moliya vazirligi OʻzSSJ Oliy va oʻrta maxsus taʼlim vazirligiga yangidan tashkil etilgan oliy oʻquv yurtlarining maʼmuriy-xoʻjalik xodimlarini taʼminlash uchun qoʻshimcha ish haqi jamgʻarmasi ajratsin. 3. Toshkent shahar ijroiya qoʻmitasi OʻzSSJ Oliy va oʻrta maxsus taʼlim vazirligi bilan birgalikda yangidan tashkil etilgan oliy oʻquv yurtlariga oʻquv korpuslari, yotoqxonalar va ijtimoiy-madaniy-maishiy inshootlar qurilishi uchun yer uchastkalari ajratish masalasini hal etsin.
TOSHKENT MOLIYA INSTITUTINI TASHKIL QILISH TOʻGʻRISIDA
(decree, 1991-05-13)

Moliyaviy kadrlar tayyorlashni takomillashtirish, respublikaning moliya, bank, hisob-kredit muassasalari, boshqa korxonalari va tashkilotlarining ularga boʻlgan ehtiyojini yanada toʻlaroq taʼminlash maqsadida: 1. 1991-yil 1-iyundan boshlab SSSR Davlat bankining Toshkent hisob-kredit texnikumi, Toshkent xalq xoʻjaligi institutining “Moliya-kredit” va “Hisob-iqtisodiyot” fakultetlari negizida OʻzSSJ Oliy va oʻrta maxsus taʼlim vazirligining Moliya instituti tashkil etilsin. 2. Oʻzbekiston SSJ Vazirlar Kengashi (oʻrtoq B.S. Xamidov) ushbu Farmonni amalga oshirish boʻyicha tashkiliy chora-tadbirlarni oʻz ichiga olgan tegishli qaror loyihasini tayyorlasin.
Matbuotda davlat sirlarini saqlash vazifalarini Oʻzbekiston SSJ davlat matbuot qoʻmitasiga berish toʻgʻrisida
(resolution, 2002-07-03)

Boshqaruv tuzilishini takomillashtirish maqsadida va SSJI Vazirlar Mahkamasining “SSJI vazirliklari va davlat boshqaruvining boshqa markaziy organlari roʻyxati toʻgʻrisida” 1991-yil 13-apreldagi 176-son qarorining 7-bandiga muvofiq Vazirlar Mahkamasi qaror qiladi: 1. Oʻzbekiston SSR Ministrlar Soveti huzuridagi Matbuotda davlat sirlarini saqlash bosh boshqarmasini tugatish maqsadga muvofiq deb hisoblansin. Matbuotda davlat sirlarini saqlash vazifalari, xodimlar soni, ish haqi jamgʻarmasi va yengil avtotransportni saqlash limitlari belgilangan tartibda Oʻzbekiston SSJ Davlat matbuot qoʻmitasiga berilsin. 2. Oʻzbekiston SSJ Davlat matbuot qoʻmitasiga: markaziy apparat huzurida bevosita Qoʻmita raisiga boʻysunuvchi matbuotda davlat sirlarini saqlash inspeksiyasini tuzish; bir oy muddat ichida markaziy apparatning shtat jadvalini, tarmoq tuzilishini, shuningdek tasarrufidagi boʻlinmalarning nizomlari va ustavlarini ishlab chiqish va ularga tegishli oʻzgartishlar kiritish topshirilsin. 3. Quyidagilar oʻz kuchini yoʻqotgan deb hisoblansin: OʻzSSR Ministrlar Sovetining “OʻzSSR Ministrlar Soveti huzuridagi matbuotda davlat sirlarini saqlash boshqarmasining sxemasini tasdiqlash haqida” 1988-yil 12-avgustdagi 281-son qarori; OʻzSSR Ministrlar Sovetining “OʻzSSR Ministrlar Soveti huzuridagi Matbuotda davlat sirlarini saqlash bosh boshqarmasi faoliyatida xoʻjalik hisobi prinsiplaridan foydalanish haqida” 1989-yil 6-apreldagi 140-son qarori.
TOSHKENT DAVLAT TEXNIKA UNIVERSITETI, TOSHKENT KIMYO-TEXNOLOGIYA INSTITUTI VA TOSHKENT ARXITEKTURA-QURILISH INSTITUTINI TASHKIL QILISH TOʻGʻRISIDA
(decree, 1991-05-06)

Respublikada oliy texnik taʼlim darajasini oshirish, muhandislik va ilmiy kadrlar tayyorlashni takomillashtirish maqsadida: 1. Beruniy nomidagi Toshkent politexnika instituti va Toshkent mashinasozlik instituti negizida: Toshkent davlat texnika universiteti; Toshkent kimyo-texnologiya instituti; Toshkent arxitektura-qurilish instituti tashkil etilsin. 2. Oʻzbekiston SSR Prezidenti huzuridagi Vazirlar Mahkamasi mazkur Farmon ijrosini tashkiliy taʼminlash yuzasidan tegishli qaror tayyorlasin.
OʻZBEKISTON SSR YENGIL SANOAT VAZIRLIGI NEGIZIDA OʻZBEKISTON DAVLAT YENGIL SANOAT MOLLARI IShLAB ChIQARISh UYuShMASINI TAShKIL ETISh TOʻGʻRISIDA
(decree, 2002-07-01)

Jumhuriyat yengil sanoat birlashmalari va korxonalarining mustaqilligini kengaytirish, bozor munosabatlari sharoitida ularning ishi hamda “Oʻzbekiston SSRdagi korxonalar toʻgʻrisida”gi Oʻzbekiston SSR Qonunining amal qilish samaradorligini oshirish maqsadida, shuningdek, muassis tashkilotlarning takliflari hisobga olinib: 1. Jumhuriyat Yengil sanoat vazirligi negizida Oʻzbekiston Davlat yengil sanoat mollari ishlab chiqarish uyushmasi tuzilib, uning tarkibiga quyidagilar kiritilsin: toʻqimachilik mahsulotlari ishlab chiqaradigan “Oʻzbektoʻqimachi” Oʻzbekiston davlat konserni; tikuvchilik va trikotaj buyumlari ishlab chiqaradigan “Oʻzbekkiyim” Oʻzbekiston davlat konserni; charm-poyabzal sanoati mollarini ishlab chiqaradigan “Oʻzbekpoyabzal” Oʻzbekiston davlat konserni; chinni buyumlar ishlab chiqaradigan “Oʻzbekiston chinnisi” Oʻzbekiston davlat konserni; yuqorida sanab oʻtilgan konsernlar tuzilmasiga kirmagan va umumtarmoq vazifalarini bajaradigan birlashmalar, korxonalar va tashkilotlar. 2. Oʻzbekiston SSR Prezidenti huzuridagi Vazirlar Kabineti (oʻrtoq Oʻ.K. Ismoilov) Ushbu Farmonni amalga oshirishga doir tashkiliy choralarni koʻzda tutuvchi tegishli qarorni tayyorlasin.
OʻZBEKISTON SSR DAVLAT MEHNAT VA IJTIMOIY MASALALAR QOʻMITASINI OʻZBEKISTON SSR MEHNAT VAZIRLIGIGA AYLANTIRISh TOʻGʻRISIDA
(decree, 1991-05-05)

Respublikaning nufus xususiyatlariga aloqador muammolarni hal etishga, mehnat resurslaridan oqilona foydalanishga, aholini koʻproq ish bilan band qilish va ijtimoiy jihatdan himoyalashga nihoyatda muhim ahamiyat berib: 1. Oʻzbekiston SSR Davlat mehnat va ijtimoiy masalalar qoʻmitasi Oʻzbekiston SSR Mehnat vazirligiga aylantirilsin, uning zimmasiga respublika hududida yuqorida koʻrsatilgan faoliyat bilan bogʻliq masalalarni roʻyobga chiqarish vazifasi yuklatilsin. 2. Oʻzbekiston SSR Prezidenti huzuridagi Vazirlar Kabineti (oʻrtoq B.S.Hamidov) bir oylik muddatda mazkur vazirlikning tuzilishi toʻgʻrisidagi nizom va taklifni tayyorlasin.
QOʻQON PEDAGOGIKA BILIM YURTINI QAYTADAN NOMLASH TOʻGʻRISIDA
(resolution, 2025-12-16)

Vazirlar Mahkamasi qaror qiladi: Xalq deputatlari Qoʻqon shahar Soveti rayosatining “Pravda” gazetasi nomidagi Qoʻqon pedagogika bilim yurtini oʻzbek tilshunosligi va adabiyotini rivojlantirishga katta hissa qoʻshgan pedagog, tilshunos olim — Ashurali Zohiriy nomidagi Qoʻqon pedagogika bilim yurti deb qaytadan nomlash toʻgʻrisidagi taklifi qabul qilinsin.
TOShKENT TEMIR YOʻL TRANSPORTI MUHANDISLARI INSTITUTIGA AKMAL IKROMOV NOMINI QAYTADAN BERISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: Toshkent temir yoʻl transporti muhandislari institutining professor-oʻqituvchilari jamoasining ushbu institutga Akmal Ikromov nomini qaytadan berish toʻgʻrisidagi taklifi qabul qilinsin va bundan buyon u “Akmal Ikromov nomidagi Toshkent temir yoʻl transporti muhandislari instituti” deb atalsin.
NARX-NAVONING ISLOH QILIniShI MUNOSABATI BILAN UMUMTAʼLIM MAKTABLARINING OʻQUVChILARIGA UMUMIY OVQATLANISh BOʻYIChA IMTIYOZLARNING BERILIShI XUSUSIDA
(decree, 2020-09-28)

Oziq-ovqat va boshqa mahsulotlarning narxi oshishi munosabati bilan umumtaʼlim maktablarining oʻquvchilari, yosh avlod uchun zarur shart-sharoit yaratish hamda ularni ijtimoiy muhofaza qilish maqsadida: 1. Maktab oshxonalariga va bufetlarida nonushta va tushlik uchun beriladigan oziq-ovqatlar narxi shu yilning 2-apreliga qadar belgilangan narxda qoldirilsin. 2. Oʻzbekiston SSR qishloq xoʻjaligi vazirligi, “Uzplodoovoshchvinprom” konserni, Oʻzbekiston SSR Davlat suv xoʻjaligi qurilishi komiteti, V.I. Lenin nomidagi Butunittifoq qishloq xoʻjalik fanlari akademiyasi Oʻrta Osiyo boʻlimi, Qoraqalpogʻiston ASSR Vazirlar Kengashi, viloyat ijroiya komitetlari va Toshkent shahar ijroiya komitetiga qishloq umumtaʼlim maktablariga kolxoz va sovxozlar tomonidan ajratiladigan qishloq xoʻjalik mahsulotlarini ularning tayyorlov rejalariga kiritish yuklatilsin. Oʻzbekiston SSR Iqtisodiyot komiteti va Oʻzbekiston SSR Davlat hisob komitetiga bunday mahsulotlarni hisobga olish tartibini aniqlash topshirilsin. 3. Oʻzbekiston SSR Savdo vazirligi, “Oʻzbekbirlashuv”, Qoraqalpogʻiston ASSR Vazirlar Kengashi, viloyat ijroiya komitetlari, Toshkent shahar ijroiya komitetiga hamda davlat va kooperativ muassasalari hamda xoʻjaliklarga maktablarning oshxonalari va bufetlarini zarur oziq-ovqat mahsulotlari bilan uzluksiz taʼminlash topshirilsin. 4. Oʻzbekiston SSR Xalq taʼlimi vazirligi, Qoraqalpogʻiston ASSR Vazirlar Kengashi, viloyat ijroiya komitetlari hamda Toshkent shahar ijroiya komitetiga oʻquvchilar ovqatlanishining tashkil etilishini nazorat qilish, maktab oshxonalari va bufetlarining moddiy-texnika bazasini mustahkamlash, ulardagi oʻrinlarni koʻpaytirish topshirilsin. 5. Oʻzbekiston SSR Moliya vazirligiga maktablarning oshxonalari va bufetlari uchun sarf etiladigan qoʻshimcha xarajatlarni qoplash imkoniyatini topish hamda Oʻzbekiston SSR Xalq taʼlimi, Savdo vazirliklari, “Oʻzbekbirlashuv” bilan birgalikda narxlar orasidagi farqlarni qoplash tartibini ishlab chiqish vazifasi yuklatilsin.
SSJI Vazirlar Kengashining “Chet elga xizmat safariga yuboriladigan xodimlar uchun joʻnab ketish hujjatlarini rasmiylashtirish boʻyicha xizmatlar haqini toʻlash tartibi” haqida 1991-yil 2-yanvardagi 7-son qarori
(resolution, 2021-02-22)

Vazirlar Mahkamasi qaror qiladi: 1. OʻzSSJ Tashqi ishlar vazirligi va OʻzSSJ Moliya vazirligining chet elga xizmat safariga yuborilayotgan xodimlar uchun joʻnab ketish hujjatlarini rasmiylashtirish xizmatlari va xizmatlarning boshqa shakllari haqini toʻlashning yagona tarifini joriy etish toʻgʻrisidagi taklifiga rozilik bildirilsin. OʻzSSJ Moliya vazirligi bir oy muddat ichida mavjud xalqaro amaliyotni va pasport-ruxsatnoma berish ishlarining oʻziga xosligini hisobga olib, xizmatlar haqini toʻlashning yagona tarifini tasdiqlasin. OʻzSSJ Tashqi ishlar vazirligining konsullik xizmati mazkur tarif boʻyicha ishlashga oʻtkazilsin. 2. Belgilab qoʻyilsinki, OʻzSSJ Tashqi ishlar vazirligi tomonidan koʻrsatiladigan xizmatlarning barcha turlari uchun kelib tushadigan mablagʻlardan (davlat bojidan tashqari), ularga OʻzSSJ Moliya vazirligi tomonidan tasdiqlangan tariflarga muvofiq, OʻzSSJ Tashqi ishlar vazirligi moddiy-texnik bazani rivojlantirishga, asbob-uskunalar, jihozlar va idora ashyolari sotib olish, joriy va kapital remont qilish, shuningdek, konsullik xizmatini mustahkamlash uchun foydalanadi. 3. Budjet tashkilotlari ushbu tashkilotlarning chet elga xizmat safariga yuborilayotgan xodimlari uchun joʻnash hujjatlarini rasmiylashtirish boʻyicha xizmatlarning haqini toʻlashdan ozod qilinsin. OʻzSSJ Tashqi ishlar vazirligiga, uzrli sabablar mavjud boʻlgan taqdirda, xodimlarini chet elga xizmat safariga yuborayotgan boshqa tashkilotlarni bunday xizmatlarning haqini toʻlashdan ozod qilish huquqi berilsin.